internet vaartha 172 Views
న్యూఢిల్లీ : భారతీయ బైక్‌గా పేర్కొంటున్న రాయల్‌ ఎన్‌ఫీల్డ్‌తాజాగా హిమాలయన్‌ బైక్‌ను విడుదలచేసింది. కొత్త ఇంజన్‌ ఎల్‌ఎస్‌410తో ఈకొత్త మోటార్‌ సైకిల్‌ హిమాలయాల్లో సాహసయాత్రలకు అనువుగా రూపొందించింది. 60ఏళ్ల హిమా లయాల పర్యటన అనుభవాలను క్రోడీకరిం చి కంపెనీ కొత్త ఇంజన్‌తో రాయల్‌ ఇన్‌ఫీల్డ్‌ హిమాలయన్‌ను విడుదలచేసింది. కంపెనీ ఎండి సిఇఒ సిద్ధా ర్ధలాల్‌ మాట్లాడుతూ రాయల్‌ఎన్‌ఫీల్డ్‌ 50ఏళ్ల అనుభవాన్ని రంగరించి కొత్త డిజైన్‌తో రూపొందించామని ప్రకటించారు. కొత్తబైక్‌ సులభంగా ఏప్రాంతంలో అయినా సాహసయాత్రకు అనువుగా రూపొందించినట్లు తెలి పారు. కొత్తఇంజన్‌ సులువుగా పదివేల కిలోమీటర్లు ఆయిల్‌మార్పిడిలేకుండా వెళ్లేవీలుందనితెలిపారు. రాయల్‌ ఎన్‌ఫీల్డ్‌ ప్రెసిడెంట్‌ రుద్రతేజ్‌సింగ్‌ మాట్లాడుతూ కొత్తబైక్‌ సాహసకృత్యాలకు చొరవచూపే యువకులకు మరింత అనువుగా ఉంటుందన్నారు. 15లీటర్ల ఆయిల్‌ట్యాంకు 450కిలోమీటర్లవరకూ వస్తుంది. సాహస యాత్రలకు అనువుగా లగేజ్‌బ్యాక్‌లు పెట్టుకునే వెసులుబాటు కూడా ఏర్పాటుచేసారు. బైక్‌ను పూర్తి నియం త్రణ కోసం అనువుగా 800 ఎంఎంసీట్‌హైట్‌ను సర్దుబాటుచేసారు. ప్రస్తుతం గ్రానైట్‌, మంచురంగుల్లో ఈ బైక్‌ లభిస్తోంది. ఢిల్లీ, దేశరాజధాని ప్రాంతంలోని షోరూంలలో కస్టమర్లకు అందుబాటులో ఉంచినట్లు తెలిపారు ఆసక్తిఉన్నవారికి టెస్ట్‌రైడ్‌ సౌకర్యంవచ్చే మార్చి17నుంచి కల్పిస్తున్నట్లు ఐషర్‌మోటార్స్‌ప్రకటించింది.